Babelscape/SREDFM huggingface dataset:
Βασικά μέταλλα

Ο όρος Βασικά μέταλλα αποδίδεται κυρίως στα κυρίαρχα μέταλλα του παγκόσμιου εμπορίου μετάλλων που φέρουν ιδιαίτερη χρηματιστηριακή αξία, αποτελώντας ουσιαστικά ιδιαίτερο χρηματιστηριακό δείκτη στις διάφορες αγορές εμπορευμάτων. Στα μέταλλα αυτά δεν περιλαμβάνονται ο χρυσός, η πλατίνα, ο άργυρος κ.ά. που αποτελούν ιδιαίτερους χρηματιστηριακούς δείκτες εμπορευμάτων.

Στα βασικά μέταλλα περιλαμβάνονται το Αλουμίνιο, το Νικέλιο, ο Χαλκός, ο Κασσίτερος, ο Ψευδάργυρος και ο Μόλυβδος, καθώς και τα σημαντικότερα κράματα αυτών. Τα μέταλλα αυτά φέρονται σε χρηματιστηριακούς πίνακες επίσημων και ανεπίσημων τιμών αγοράς και πώλησης εκάστου, τοις μετρητοίς ή σε τρίμηνη προθεσμία. Σημειώνεται ότι στις χρηματιστηριακές αγορές ανά ηπείρους οι πίνακες των βασικών μετάλλων διαφέρουν ιδιαίτερα στο εμπόριο κραμάτων περιλαμβάνοντας έτσι διαφορετικά κράματα.

Μια άλλη επίσης σημαντική κατηγορία βασικών μετάλλων των χρηματιστηρίων είναι τα λεγόμενα στρατηγικά μέταλλα οι τιμές των οποίων ορίζονται ανάλογα ανά κιλό, τόνο ή λίβρα. ή ακόμα και ανά ουγγιά.
Κατηγορία:Μέταλλα
Τζουζέππε Τερράνι

Ο Τζουζέππε Τερράνι ("Giuseppe Terragni") (18 Απριλίου 1904 – 19 Ιουλίου 1943), ήταν Ιταλός αρχιτέκτονας που εργάστηκε κυρίως κάτω από το φασιστικό καθεστώς του Μπενίτο Μουσολίνι και καθορίστηκε ως ο αντιπρόσωπος του ιταλικού Ρασιοναλισμού. Το πιο διάσημο του έργο είναι το Κάζα ντελ Φάσιο (Casa del Fascio) χτισμένο στο Κόμο (Como), βόρεια Ιταλία (1932-1936) και στέγαζε τα κεντρικά γραφεία φασιστικού κόμματος της Ιταλίας. Αποτέλεσε το έργο «κανόνα» για τον Ιταλικό Ρασιοναλισμό.
Άαρνε Έρβι

Ο Άαρνε Έρβι (Aarne Ervi) (05/19/1910, Φόρσσα - 26/09/1977, Ελσίνκι) είναι Φινλανδός αρχιτέκτονας. Υπήρξε από τους κυριότερους εκπροσώπους της σύγχρονης φιλανδικής αρχιτεκτονικής.
Emmaretta

Το Emmaretta είναι τραγούδι του χαρντ ροκ συγκροτήματος Deep Purple, το οποίο δεν συμπεριλαμβάνεται σε κάποιο στούντιο δίσκο του συγκροτήματος. Κυκλοφόρησε στις 21 Φεβρουαρίου του 1969 σε μορφή 7" σινγκλ από την εταιρεία "Tetragrammaton" στην Αμερική και την "Parlophone" στην Ευρώπη. Γνώρισε εμπορική επιτυχία στην Αυστραλία, αλλά δεν κατάφερε να επαναλάβει την επιτυχία των προηγούμενων τραγουδιών του συγκροτήματος στην Αμερική, ενώ δεν κατάφερε να έχει κάποιο αντίκτυπο στο ευρωπαϊκό μουσικό κοινό.

Οι στίχοι του τραγουδιού έχουν γραφτεί από τον τραγουδιστή Ροντ Έβανς, για μία κοπέλα από το μιούζικαλ ""Hair", ενώ το "Emmaretta" διαρκεί ακριβώς τρία λεπτά. H μοναδική ζωντανή εκτέλεση του κομματιού, υπάρχει ηχογραφημένη από το BBC, στις 14 Ιανουαρίου του 1969 και έχει αποτυπωθεί στο δίσκο "BBC Sessions 1968–1970"".
Μίχαλ Μαξιμίλιαν Σιρ

O Μίχαλ Μαξιμίλιαν Σιρ (Michal Maximilian Scheer) (7 Iανουαρίου 1902 - 9 Φεβρουαρίου 2000) ήταν Σλοβάκος αρχιτέκτονας. Στο έργο του συμπεριλαμβάνονται μερικά από τα μεγαλύτερα αρχιτεκτονικά επιτεύγματα στην ιστορία της σύγχρονης αρχιτεκτονικής στους τομείς του σχηματισμού και της λειτουργικότητας.
Α.Σ. Μαχητές Δόξας Πεύκων

Ο Αθλητικός Σύλλογος Μαχητές Δόξας Πεύκων ήταν ελληνικό αθλητικό σωματείο που δραστηριοποιούταν στην περιοχή Πεύκα του πολεοδομικού συγκροτήματος Θεσσαλονίκης. Αγωνιζόταν με χρώματα το σκούρο μπλε και το κίτρινο. Στο έμβλημά του εμφανιζόταν ένα πεύκο, το σύμβολο της περιοχής του, καθώς και μια μπάλα. Ως έδρα χρησιμοποιούσε το Κλειστό Γυμναστήριο του Δημοτικού Αθλητικού Κέντρου Πεύκων, χωρητικότητας 350 καθήμενων θεατών.

Επίσημο έτος ίδρυσης του συλλόγου είναι το 2012. Προέκυψε από τη συγχώνευση των τμημάτων καλαθοσφαίρισης δύο αθλητικών σωματείων της περιοχής, του "«Α.Ο. Δόξα Ρετζικίου»" (μετέπειτα "«Α.Σ. Δόξα Πεύκων»") και του "«Α.Σ. Μαχητές Πεύκων»". Οι ποδοσφαιρικές ακαδημίες των δύο συλλόγων επίσης συνεργάστηκαν με την επωνυμία «Α.Σ. Μαχητές Δόξας Πεύκων». Τον Ιούλιο του 2017 ο Παναθλητικός Πειραματικό Συκεών συστρατεύτηκε με τους Μαχητές Δόξας Πεύκων. Η γυναικεία ομάδα αγωνίστηκε το επόμενο φθινόπωρο στην Α1 Εθνική Κατηγορία με την επωνυμία "«Παναθλητικός Πειραματικό Συκεών»", ενώ η ανδρική στη Β' Εθνική Κατηγορία ως "«Μαχητές Πειραματικό Πεύκων»".
Πολύβιος Μιχαηλίδης

Ο Πολύβιος Μιχαηλίδης (1907 - 1960) ήταν Κύπριος αρχιτέκτονας.
Ζοζέπ Άντονι Κόδερτς

Ο Ζοζέπ Άντονι Κόδερτς (Josep Antoni Coderch) (Βαρκελώνη 26 Νοεμβρίου 1913 - Βαρκελώνη 6 Νοεμβρίου 1984) ήταν Καταλανός μεταπολεμικός αρχιτέκτονας.
Πάπε Χαμπίμπ Σο

Ο Πάπε Χαμπίμπ Σο (2 Δεκεμβρίου, 1985, Ντακάρ) είναι ένας Σενεγαλέζος ποδοσφαιριστής. Σήμερα παίζει για τον Παναθηναϊκό στην Α' Εθνική ως Αμυντικός μέσος.
Μεφίτης

Ο Μεφίτης (Μεφίτις) ή η Μεφίτιδα, (αγγλ.: "striped skunk") είναι σαρκοβόρο θηλαστικό της οικογένειας των μουστελιδών. Περιλαμβάνει δύο είδη μικρόσωμων ζώων της Αμερικής, όπου είναι γνωστά με την κοινή ονομασία «σκανκ».
Λεωνίδας Μπόνης

Ο Λεωνίδας Μπόνης (Κερασούντα Μικράς Ασίας 1896 – Αθήνα 1963) ήταν Έλληνας αρχιτέκτονας που έζησε στην Αθήνα κυρίως κατά το Μεσοπόλεμο σχεδιάζοντας κτίρια που σημάδεψαν το κέντρο της πόλης. 
Τα σημαντικότερα, σε συνεργασία με το Βασίλειο Κασσάνδρα (1904-1973) είναι: το μέγαρο του Μετοχικού Ταμείου Στρατού (Μ.Τ.Σ.) (1927-1940, Πανεπιστημίου, Σταδίου και Αμερικής) και το μέγαρο θεαμάτων Ρεξ-Κοτοπούλη-Σινεάκ (1935-1937, Πανεπιστημίου 48).
Απόφοιτος της Ecole Nationale Superieure des Beaux Arts (E.N.S.B.A.) του Παρισιού επηρεάστηκε από τα γαλλικά πρότυπα και ρεύματα του Μεσοπολέμου (Art Deco και μοντέρνος κλασικισμός). Η αρχιτεκτονική του θα έλεγε κανείς ότι χαρακτηρίζεται από ένα νεωτερικό ορθολογισμό. Ασχολήθηκε κυρίως με μεγάλης κλίμακας ιδιωτικά κτίρια γραφείων, καταστημάτων, θεαμάτων και πολλαπλών χρήσεων καθώς και με διαγωνισμούς για δημόσια κτίρια στο κέντρο της πρωτεύουσας.
Επίσης, διετέλεσε πρόεδρος του Συλλόγου Αρχιτεκτόνων, υπήρξε τακτικό μέλος του Τ.Ε.Ε. και το έκτο ιδρυτικό μέλος της Ελληνικής Αρχιτεκτονικής Εταιρίας(1948). Μεταπολεμικά συνεταιρίστηκε με το Μανώλη Λαζαρίδη (1894-1961) με μικρότερη, όμως, σε όγκο και σημασία παραγωγή. Πέθανε στην Αθήνα σε ηλικία 67 ετών.
Χιρόσι Χάρα

thumb|250px|Umeda Sky building
Ο Χιρόσι Χάρα (), γεννήθηκε το 1936 στο Καβασάκι της Ιαπωνίας. Απέκτησε το πτυχίο του από το Πανεπιστήμιο του Τόκυο το 1959, το μεταπτυχιακό του το 1961 και το διδακτορικό του, από το ίδιο ίδρυμα το 1964, πριν αποκτήσει τον τίτλο του καθηγητή αρχιτεκτονικής στο καθηγητικό σώμα του πανεπιστημίου. Παρ'όλο που η πρώτη του δουλειά χρονολογείται στην αρχή της δεκαετίας του '60, η συνεργασία του με το ατελιέ ξεκίνησε το 1970. Αξιοσημείωτες κατασκευές του αποτελούν αρκετά ιδιωτικά σπίτια, όπως και η δικιά του κατοικία (Hara House, Machida, Tokyo, 1973-74). Συμμετείχε το 1982 στο διεθνή διαγωνισμό για το Parc de la Villete στο Παρίσι, σχεδίασε το Yamato Intrnational Building στο Ota-ku, Τόκυο το 1985-86, το Iida City Museum στην Iida, Ναγκάνο το 1986-88 και το Sotetsu Culture Center στη Γιοκοχάμα, Kanagawa το 1988-90. Μεγαλύτερης κλίμακας έργα του είναι τα Umeda Sky Building, Kita-ku, Οσάκα (1988-93), Σιδηροδρομικό Σταθμό του Κυότο (1990-97) και το πιο πρόσφατο Sapporo Dome όπου πραγματοποιήθηκε το Παγκόσμιο Κύπελλο Ποδοσφαίρου το 2002.
Χέρμαν Φίνστερλιν

O Χέρμαν Φίνστερλιν (Hermann Finsterlin, 18 Αυγούστου του 1887 - 16 Σεπτεμβρίου 1973) ήταν οραματιστής αρχιτέκτονας, ζωγράφος, ποιητής, δοκιμιογράφος και συνθέτης. Έπαιξε καθοριστικό ρόλο στη γερμανική εξπρεσιονιστική αρχιτεκτονική στις αρχές του 20ου αιώνα, αλλά λόγω της σκληρής οικονομικής κρίσης δεν πραγματοποιήθηκε κανένα από τα έργα του. Μέχρι το 1922, o Φίνστερλιν είχε αποσυρθεί από τον κύκλο των εξπρεσιονιστών αρχιτεκτόνων, καθώς κατευθυνόταν προς τη Νέα Αντικειμενικότητα (Neue Sachlichkeit), μετακόμισε στη Στουτγκάρδη για να επικεντρωθεί στη ζωγραφική και το γράψιμο.
Χάουντα

Η Χάουντα ("Gouda") () είναι πόλη και έδρα δήμου της ολλανδικής επαρχίας Νότιος Ολλανδία ("Zuid-Holland"). Ο δήμος έχει έκταση 18,11 χμ² και πληθυσμό 70.920 (2013) κατοίκους. Ο πληθυσμός του κατατάσσει το δήμο στην 48η θέση στην Ολλανδία, και στη 12η στην επαρχία.

Αποτελεί τμήμα της ευρύτερης μητροπολιτικής περιοχής Ράντσταντ (de Randstad) και της επονομαζομένης «Πράσινης Καρδιάς» (het Groene Hart) της Ολλανδίας.

Η Χάουντα είναι παγκοσμίως γνωστή για το ομώνυμο τυρί, το οποίο παράγεται εδώ (σημ.: στα ελληνικά αποδίδεται λανθασμένα ως «Τυρί Γκούντα»). Παράλληλα είναι στην Ολλανδία γνωστή και για τα κεριά, τις πίπες καπνίσματος και τις βάφλες της.

Στην πόλη έζησε ο μεγάλος ανθρωπιστής Έρασμος (Desiderius Erasmus).

Οι κάτοικοι τής Χάουντα ονομάζονται Χάουενααρς (Gouwenaars).
Νικόλαος Κακούρης

Ο Νικόλαος Κακούρης (1903-1991) ήταν Έλληνας αρχιτέκτονας.
Περικλής Γεωργακόπουλος

Ο Περικλής Γεωργακόπουλος (1904-1975) ήταν Έλληνας αρχιτέκτονας.
Χουάν Ο'Γκόρμαν

Ο Χουάν Ο'Γκόρμαν ("Juan O'Gorman", 6 Ιουλίου 1905 - 17 Ιανουαρίου 1982) ήταν Μεξικανός ζωγράφος και αρχιτέκτονας.
Έρνο Γκόλντφινγκερ

Ο Έρνο Γκόλντφινγκερ (ουγγρικά: "Ernő Goldfinger", 11 Σεπτεμβρίου 1902 – 15 Νοεμβρίου 1987) ήταν Ούγγρος αρχιτέκτονας και σχεδιαστής επίπλων, που δραστηριοποιήθηκε στο Ηνωμένο Βασίλειο από το 1930 και έπειτα. Είναι γνωστός για τη συνεισφορά του σε αυτό που καλείται σήμερα Μοντέρνο Κίνημα στην Αρχιτεκτονική (Μοντερνισμός) και τη δημιουργία πύργων κατοικιών. Λόγω της χρήσης του εμφανούς σκυροδέματος και των μεγάλων, επίπεδων όγκων ο Γκόλντφινγκερ θεωρείται ότι ανήκει στο ρεύμα του Μπρουταλισμού. Μερικά από τα έργα του έχουν χαρακτηρηστεί ως διατηρητέα κτίρια.
Βαγγέλης Μαρινάκης

Ο Βαγγέλης Μαρινάκης (Πειραιάς, 30 Ιουλίου 1967) είναι Έλληνας εφοπλιστής, επιχειρηματίας, αθλητικός παράγοντας και πολιτικός.

Είναι ιδρυτής της ναυτιλιακής εταιρείας "Capital Maritime & Trading Corporation" καθώς και άλλων εταιρειών που δραστηριοποιούνται στον χώρο της ναυτιλίας. Είναι πρόεδρος της ΠΑΕ Ολυμπιακός από το 2010, οπότε και οδήγησε την ομάδα σε σημαντικές εγχώριες διακρίσεις. Από το 2017, δραστηριοποιείται στην Πρέμιερ Λιγκ ως ιδιοκτήτης της ομάδας Νότιγχαμ Φόρεστ και στον χώρο των ΜΜΕ ως ιδιοκτήτης της Alter Ego Media. Εξελέγη δημοτικός σύμβουλος Πειραιά το 2014 και το 2019.
Φρέντερικ Τζον Κίσλερ

Ο Φρέντερικ Τζον Κίσλερ ("Frederick John Kiesler") ήταν αυστροαμερικάνικης καταγωγής αρχιτέκτονας, γλύπτης και σκηνογράφος. Γεννήθηκε στις 22 Σεπτεμβρίου 1890 στο "Czernowitsz" (τμήμα της Αυστροουγγρικής Αυτοκρατορίας, που ανήκει σήμερα στην Ουκρανία) και πέθανε στη Νέα Υόρκη το 1965. Σπούδασε στο Πολυτεχνείο της Βιέννης καθώς και στην Ακαδημία Εικαστικών Τεχνών (Academy of Fine Arts) και στη συνέχεια εργάστηκε με τον Άντολφ Λως ("Adolf Loos"), πρωτοπόρο στην κίνηση σύγχρονης αρχιτεκτονικής στην Ευρώπη. Η γνωριμία του με αρκετές μεγάλες φυσιογνωμίες της Ευρωπαϊκής Αβάν-γκαρντ ίσως τον επηρέασε στις καλλιτεχνικές του απόψεις.

Πολλοί κριτικοί ισχυρίζονται ότι ήταν πολύ πιο μπροστά από τους σύγχρονούς του και οι επικριτές του τον είχαν χαρακτηρίσει ως εκκεντρικό. Όμως μόνο τα τελευταία χρόνια οι Ακαδημαϊκοί μελέτησαν σοβαρά τον Kiesler, ο οποίος είναι δύσκολο να καταταχθεί σε συγκεκριμένη κατηγορία. Κάποιοι υποστήριζαν ότι αν ο "Kiesler" ήταν ένας επιτυχημένος αρχιτέκτων ίσως να μη χρειαζόταν να διδάσκει και να γράφει για να ζήσει.

Μετακινήθηκε στη Νέα Υόρκη το 1926 όπου έζησε μέχρι τον θάνατό του. Το συγγραφικό του έργο ήταν εκτεταμένο και η θεωρητική του δουλειά εμπεριείχε δύο μανιφέστα, το άρθρο «"Pseudo- Functionalism in Modern Architecture"» (1949) και το βιβλίο «"Contemporary Art Applied to the store and its Display"» (1930). Από το 1937 ως το 1943 ο Kiesler ήταν ο διευθυντής του εργαστηρίου για το συσχετισμό (Laboratory for Design Correlation) στο τμήμα Αρχιτεκτονικής στο Πανεπιστήμιο Κολούμπια.

Τα ανορθόδοξα αρχιτεκτονικά του σχέδια τα οποία ονόμαζε «πολυδιάστατα» ήταν συναφή με σουρεαλιστικά σχέδια. Ο Kiesler συχνά αποφευγόταν από τους ομοίους του παρόλο που το 1952 είχε εκλεγεί σαν ένας από τους 15 κορυφαίους καλλιτέχνες της εποχής του από το Μουσείο Μοντέρνας Τέχνης.
Πιέτρο Μπελούσκι

Ο Πιέτρο Μπελούσκι (Pietro Belluschi) (18 Αυγούστου 1899 - 14 Φεβρουαρίου 1994) ήταν ένας Ιταλός αρχιτέκτονας που θεωρείται ένας από τους πρωτοπόρους της μοντέρνας αρχιτεκτονικής στην χώρα του.
Κιγιονόρι Κικουτάκε

Ο Κιγιονόρι Κικουτάκε () (1 Απριλίου 1928 - 26 Δεκεμβρίου 2011) ήταν διακεκριμένος Ιάπωνας αρχιτέκτονας, ιδρυτής του ιαπωνικού κινήματος του Μεταβολισμού και δάσκαλος και συνεργάτης πολλών σημαντικών Ιαπώνων αρχιτεκτόνων, όπως ο "Τόγιο Ίτο" (Toyo Ito) και ο "Ιτσούκο Χασεγκάουα" (Itsuko Hasegawa).
Γιάκομπους Γιοχάνες Πίτερ Ουντ

Ο Γιάκομπους Γιοχάνες Πίτερ Ουντ, κοινώς ονομαζόμενος J.J.P. Oud (9 Φεβρουαρίου 1890 - 5 Απριλίου 1963) ήταν ένας Ολλανδός αρχιτέκτονας. Ο Oud γεννήθηκε στην Πούρμερεντ, δεύτερος από τους τρεις γιους ενός εμπόρου καπνού και κρασιού. Ο μεγαλύτερος αδελφός του Jacobus Oud, Pieter Johannes Oud (1886-1968) ήταν δήμαρχος του Ρότερνταμ (1938-1941, 1945-1952).
Σβεν Μαρκέλιους

Ο Σβεν Μαρκέλιους (Sven Gottfrid Markelius) (25 Οκτωβρίου 1889 -24 Φεβρουαρίου 1972), ήταν Σουηδός αρχιτέκτονας. Θεωρείται από τους σπουδαιότερους μοντερνιστές αρχιτέκτονες της Σουηδίας, καθώς και πρόδρομος του Σουηδικού φονξιοναλισμού. Ο Μαρκέλιους ασχολήθηκε επίσης την δεκαετία του '50 και του '60 με τον πολεοδομικό σχεδιασμό.
Κωνσταντίνος Φινές

Ο Κωνσταντίνος Φινές (1933–2014) ήταν Έλληνας αρχιτέκτονας, εκφραστής του ελληνικού μοντερνισμού κυρίως σε επίπεδο δημοσίων κτιρίων.
PCMan File Manager

Το PCMan File Manager (εν συντομία: PCManFM) είναι ένα ελαφρύ πρόγραμμα διαχείρισης αρχείων (αγγλικά: file manager) σχεδιασμένο για λειτουργικά συστήματα της οικογένειας του Unix. Είναι το προεπιλεγμένο πρόγραμμα του είδους του στο γραφικό περιβάλλον εργασίας LXDE, του οποίου και απετέλεσε το πρώτο συστατικό. Είναι ελεύθερο λογισμικό αδειοδοτημένο με την GNU General Public License και ακολουθεί τις προδιαγραφές του Freedesktop.org ώστε να εξασφαλίζεται η διαλειτουργικότητα με άλλα προγράμματα ελεύθερου λογισμικού.
Άλφα Βήτα Βασιλόπουλος

Η Άλφα Βήτα Βασιλόπουλος Α.Ε. είναι αλυσίδα σούπερ μάρκετ της πολυεθνικής ολλανδικής εταιρείας λιανικού εμπορίου τροφίμων Ahold Delhaize Group, που λειτουργεί στην Ελλάδα. Έδρα της Ahold Delhaize Group είναι η πόλη Ζάανταμ στην Ολλανδία.
Χοσέ Μανουέλ Αϊθπουρούα

thumb|320px|O ναυτικός όμιλος του Σαν Σεμπαστιάν
Ο Χοσέ Μανουέλ Αϊθπουρούα (ισπανικά: "José Manuel Aizpurúa") ή Αϊζπουρούα στα βασκικά (Σαν Σεμπαστιάν,1902 – Σαν Σεμπαστιάν,6 Σεπτ 1936) υπήρξε ισπανός αρχιτέκτονας και φωτογράφος, ο εκπρόσωπος της αρχιτεκτονικής του ορθολογισμού στην Ισπανία.
Βίλχελμ Λαουρίτσεν

Ο Βίλχελμ Λαουρίτσεν (9 Σεπτεμβρίου 1894 - 22 Δεκεμβρίου 1984) ήταν ένας από τους σημαντικότερους Δανούς εκπροσώπους της Μοντέρνας Αρχιτεκτονικής σε όλη τη Σκανδιναβία. 

Ίδρυσε το ομώνυμο αρχιτεκτονικό γραφείο (VLA Vilhelm Lauritzen Architeckter), που λειτουργεί με επιτυχία και σήμερα υπό την καθοδήγηση επτά αρχιτεκτόνων, οι οποίοι εμπνέονται ακόμα από αυτόν.

Οι σύγχρονοι στόχοι και μέθοδοί του φαίνονται στην εξευγενισμένη χρήση των υλικών, στην προσοχή στη λεπτομέρεια και στην κομψή και διακριτική ακολουθία των χώρων που χαρακτηρίζουν τα έργα του. Επίσης, η συνεργασία του με σπουδαίους πολιτικούς μηχανικούς της εποχής του, όπως και η διαρκής ενασχόλησή του με τη σχέση μεταξύ λειτουργίας και μορφής, αιτιολογούν την σπουδαιότητα πολλών έργων του. Τρία από τα σημαντικότερα έργα του είναι ο Αεροσταθμός στο Αεροδρόμιο της Κοπεγχάγης, ο οποίος μετακινήθηκε το 1999 για να δώσει τη θέση του σε ξενοδοχεία, σταθμούς τρένων και άλλους αεροσταθμούς, το Ραδιοφωνικό Κέντρο (Radiohuset) στο Φρέντερικσμπεργκ στη Δανία και το Σπίτι του Λαού (Folkets Ηus) στην Κοπεγχάγη. Η σπουδαιότητα των αρχιτεκτονημάτων του φαίνεται από το γεγονός ότι τα δύο πρώτα θεωρούνται πλέον μνημεία πολιτιστικής κληρονομιάς.
Χοσέ Λουίς Σερτ

Ο Χοσέ Λουίς Σερτ (Jοse Luis Sert), (1902 Βαρκελώνη- 1983 Βαρκελώνη) ήταν Καταλανός αρχιτέκτονας και πολεοδόμος, ο οποίος έπαιξε μεγάλο ρόλο στην ανάπτυξη του κινήματος του μοντέρνου στην Ισπανία του 20ου αιώνα.
Love Conquers All

Το Love Conquers All είναι τραγούδι του χαρντ ροκ συγκροτήματος Deep Purple, το έκτο κομμάτι του στούντιο δίσκου "Slaves and Masters", ο οποίος κυκλοφόρησε τον Οκτώβριο του 1990.
Μπουλέντ Ινάλ

Ο Μπουλέντ Ινάλ (Bülent İnal) είναι Τούρκος ηθοποιός, γεννημένος στην Κωνσταντινούπολη.
Τίλια Τεπέ

Το Τίλια Τεπέ ή Τιλιά Τεπέ (αγγλικά: "Tilia Tepe Tomb", περσικά: "طلا تپه", κυριολεκτικά "Χρυσός Τύμβος" ή "Χρυσός Λόφος"), ή Νεκρόπολη της Τίλια Τεπέ είναι αρχαιολογικός χώρος, μέρος της αρχαίας Βακτριανής που σήμερα βρίσκεται στην Τζοουζτζάν, στο βόρειο Αφγανιστάν κοντά στην πόλη Σιμπεργκχάν -για την ακρίβεια βρίσκεται ανάμεσα στις πόλεις Άκτσα (Aqcha) και Σεμπεργκάν (Sheberghan)- και κοντά στα σύνορα με την πρώην Σοβιετική Ένωση, (σήμερα η ευρύτερη περιοχή αυτή συνορεύει με τις χώρες Τουρκμενιστάν, Ουζμπεκιστάν και Τατζικιστάν). Εξερευνήθηκε το 1979 από σοβιετική αποστολή αρχαιολόγων στο Αφγανιστάν, στην οποία επικεφαλής ήταν ο Ρώσος, ελληνικής καταγωγής, Βίκτωρ Σαριγιαννίδης, ένα χρόνο πριν από τη σοβιετική εισβολή στο Αφγανιστάν.
Αντρέ Λυρσά

O Αντρέ Λυρσά ("André Lurçat", 27 Αυγούστου 1894 - 11 Ιουλίου 1970) ήταν Γάλλος μοντερνιστής αρχιτέκτονας, αρχιτέκτονας τοπίου, σχεδιαστής επίπλων, πολεοδόμος, ιδρυτικό μέλος του CIAM και ενεργός στην ανοικοδόμηση των γαλλικών πόλεων μετά το δεύτερο παγκόσμιο πόλεμο. Αδερφός του ήταν ο Ζαν Λυρσά, o οποίος ήταν καλλιτέχνης που ασχολήθηκε με τα οπτικά μέσα.

Γεννημένος στη Μπρουϊγιέρ, σπούδασε στην Σχολή Καλών Τεχνών του Νανσύ, εργάσθηκε στο γραφείο του Robert Mallet-Stevens, ξεκίνησε στην ανέγερση μίας σειράς κτηρίων τη δεκαετία του 1920 και ενδιαφερόταν για τις αρχές της κοινωνικής κατοικίας που απευθυνόταν στην κρίση της γαλλικής κατοικίας μεταξύ των δύο πολέμων. Το 1928 έγινε ιδρυτικό μέλος του Διεθνούς Συμβουλίου Σύγχρονης Αρχιτεκτονικής. Μαζί με τους Αντόλφ Λος, Ρισάρ Νετρά, Μαργκαρέτ Σχούτε-Λιχότσκι και άλλους, παρουσίασε κοινωνική κατοικία στην έκθεση της Βιέννης το 1932, σχεδίασε τη "Villa Hefferlin" στην Βιλ-ντ'Αβραί προτού μετακομίσει στην Μόσχα, όπου εργάστηκε για την σοβιετική κυβέρνηση το διάστημα 1934-1937.
Κτίριο του Αντρέ Λυρσά στη [[Βιέννη]]
Είναι ακόμη γνωστός για την προώθηση του μοντερνισμού στην αρχιτεκτονική του τοπίου. 
Συνέβαλε επίσης στην ανοικοδόμηση της γαλλικής πόλης Μωμπέζ (1945). Ήταν καθηγητής στην Ανώτατη Κρατική Σχολή των Διακοσμητικών Τεχνών και στην Ανώτατη Εθνική Σχολή των Καλών Τεχνών στο Παρίσι το διάστημα 1945-1947 και μέλος της αρχιτεκτονικής επιτροπής του Υπουργείου Ανακατασκευών και Αστικής Ανάπτυξης.
Πλαγιά Κέρκυρας

Πλαγιά Κέρκυρας (προηγούμενο όνομα Τζαγκινάτικα) είναι οικισμός με πληθυσμό 18 κατοίκων το 2001 και 14 κατοίκων το 2011, στην τοπική κοινότητα Γιμαρίου της δημοτικής ενότητας Κασσωπαίων της Κέρκυρας (πρώην Δήμο Κασσωπαίων μέχρι το 2010. Το 2010 αποσπάστηκε από το Δήμο Κασσωπαίων και προσαρτήθηκε στο Δήμο Κερκυραίων.
Έρωτας από την Αρχή

Η ταινία Έρωτας από την Αρχή, είναι μια ρομαντική-δραματική ταινία σε σκηνοθεσία Μάικλ Σούσι, με πρωταγωνιστές τους Ρέιτσελ ΜακΆνταμς και Τσάνινγκ Τέιτουμ Η ταινία είναι βασισμένη στην αληθινή ιστορία των Κιμ και Κρίκιτ Κάρπεντερ. Είναι η τελευταία ταινία από την "Spyglass Entertainment", πριν αναλάβει η "MGM". H ταινία ήταν εισπρακτική επιτυχία , γινόμενη η έκτη εμπορικότερη ρομαντική-δραματική ταινία όλων των εποχών.
Βασίλειος Τσαγρής

Ο Βασίλειος Τσαγρής (Ναύπλιο, 1882 - Αθήνα, 1941) ήταν ένας από τους σημαντικότερους αρχιτέκτονες της μεταβατικής ρυθμολογίας του εκλεκτικισμού που οδήγησε τελικά στην έκρηξη του μοντέρνου κινήματος της νεοελληνικής αρχιτεκτονικής του μεσοπολέμου. Η ποσότητα των έργων του αλλά και η αρχιτεκτονική συνέπεια που τα διακρίνουν τον κατέστησαν μια από τις κύριες μορφές που δέσποσαν στην κτηριοδομία της Αθήνας σε μια αμφιλεγόμενη αλλά σημαντική εποχή για την εξέλιξη της ελληνικής αρχιτεκτονικής.
Τζο Πόντι

Ο Τζο Πόντι ("Giovanni Ponti", 18 Σεπτεμβρίου 1891 - 16 Σεπτεμβρίου 1979) ήταν ένας από τους πιο γνωστούς Ιταλούς μοντέρνους αρχιτέκτονες και όχι μόνο. Στη ζωή του είχε ασχοληθεί εξίσου με τον σχεδιασμό επίπλων, αυτοκινήτων, όπως επίσης και με τον βιομηχανικό σχεδιασμό. Αξιοσημείωτη και η ενασχόλησή του με την ζωγραφική, με την αγγειοπλαστική, με την ποίηση, την συγγραφή και με την έκδοση του αρχιτεκτονικού περιοδικού "Domus". Ήταν καταλυτικός παράγοντας στην λεγόμενη μοντέρνα "αναγέννηση" της Ιταλίας μετά τον Πρώτο Παγκόσμιο Πόλεμο. Μέχρι και τις μέρες μας αποτελεί πηγή έμπνευσης για πολλούς αρχιτέκτονες, σχεδιαστές επίπλων, βιομηχανικούς σχεδιαστές, αλλά και διακοσμητές εσωτερικών χώρων. 

Τα ίδια του τα λόγια είναι αυτά που εξηγούν καλύτερα την ζωή του:

"Αγάπα την Αρχιτεκτονική, είτε είναι αρχαία είτε μοντέρνα. Αγάπα την για τις φανταστικές, περιπετειώδεις και ιεροπρεπείς δημιουργίες της, για τις εφευρέσεις της, για την μεταβλητότητά της, για τις αφηρημένες, υπαινικτικές και εικονικές μορφές της που γοητεύουν τις αισθήσεις μας και εκστασιάζουν τις σκέψεις μας. Αγάπα την αρχιτεκτονική, το προσκήνιο και το στήριγμα της ζωής μας."
Αντβέιτα

Αντβέιτα (σημαίνει "ένας και μοναδικός" στα Σανσκριτικά) (1750 - 23 Μαρτίου 2006) ήταν το όνομα μιας αρσενικής Γιγάντιας χελώνας που ζούσε στον ζωολογικό κήπο της Καλκούτας. Ήταν ένα από τα μακροβιότερα ζώα που έζησαν ποτέ.
Λοράν Νταβίντ

Ο Λοράν Νταβίντ είναι επαγγελματίας Γάλλος ποδοσφαιριστής, γεννημένος στις 9 Ιανουαρίου 1971 στο Σαιν-Μπριέκ. Είναι μικρότερος αδερφός του Πιέρ-Υβ Νταβίντ, ο οποίος υπήρξε, επίσης, επαγγελματίας ποδοσφαιριστής. Ο Λοράν Νταβίντ αγωνίζεται στην θέση του μέσου.
Άντριου Λόυντ Γουέμπερ

thumb|right|Ο σερ Άντριου Λόυντ Γουέμπερ το 2008
Ο βαρόνος Άντριου Λόυντ Γουέμπερ ("Andrew Lloyd Webber", 22 Μαρτίου 1948) είναι Άγγλος συνθέτης και παραγωγός-ιμπρεσάριος του μουσικού θεάτρου.

Ο Λόυντ Γουέμπερ είναι ο δημιουργός μεγάλων και δημοφιλών μιούζικαλ, κάποια από τα οποία παρουσιάσθηκαν για περισσότερο από μία δεκαετία στα θέατρα του Γουέστ Εντ και του Μπρόντγουεϊ. Στη μέχρι σήμερα (2013) σταδιοδρομία του έχει συνθέσει 13 μιούζικαλ (ή «ροκ όπερες»), έναν κύκλο τραγουδιών, ένα σύνολο παραλλαγών, μουσική για δύο κινηματογραφικές ταινίες και ένα ρέκβιεμ. Έχει τιμηθεί με τον τίτλο του ιππότη (σερ) το 1992, με επτά Βραβεία Τόνυ, τρία Βραβεία Γκράμι, ένα Βραβείο «Όσκαρ» καλύτερου τραγουδιού (1996), 14 Βραβεία Άιβορ Νοβέλο, επτά Βραβεία Ολίβιε και μια Χρυσή Σφαίρα (Golden Globes). 

Πολλά από τα τραγούδια του έχουν αναπαραχθεί ευρύτατα και αποτελούν διεθνείς επιτυχίες έξω από τα μητρικά τους έργα, όπως το «The Music of the Night» από "Το φάντασμα της όπερας", το «I Don't Know How to Love Him» από το "Jesus Christ Superstar", τα «Don't Cry for Me, Argentina» και «You Must Love Me» από την "Εβίτα", το «Any Dream Will Do» από το "Joseph and the Amazing Technicolor Dreamcoat" και το «Memory» από το "Γάτες".

Η εταιρεία του Γουέμπερ, η Really Useful Group, αποτελεί μία από τις μεγαλύτερες θεατρικές επιχειρήσεις του Λονδίνου. Ο Γουέμπερ είναι επίσης πρόεδρος της μεγαλύτερου κύρους σχολής για εκπαίδευση στο μουσικό θέατρο στο Ηνωμένο Βασίλειο, της Arts Educational Schools London, που έχει την έδρα της στο Τσίσγουικ (Chiswick) του Δυτικού Λονδίνου.
Αλέξανδρος Δραγούμης

Ο Αλέξανδρος Δραγούμης (2 Δεκεμβρίου 1891 - 23 Σεπτεμβρίου 1977, Αθήνα) ήταν αρχιτέκτονας, εκπρόσωπος του Μοντερνισμού στην Ελλάδα.Η Οικογένεια Δραγούμη ήταν μία παλιά ελληνική οικογένεια από τη Μακεδονία στη βόρεια Ελλάδα, που έπαιξε σημαντικό ρόλο στην πολιτική ιστορία της μοντέρνας Ελλάδας.
Υβόν Λε Ρου

Ο Υβόν Λε Ρου, γεννημένος στις 19 Απριλίου 1960 στο Πλουβόρν (Φινιστέρ), είναι παλιός διεθνής Γάλλος ποδοσφαιριστής, ο οποίος αγωνιζόταν στην θέση του αμυντικού. 

Με 28 διεθνείς συμμετοχές με την Εθνική Γαλλίας (για ένα τέρμα), συμμετείχε στο Ευρωπαϊκό Πρωτάθλημα του 1984 (το οποίο κατέκτησαν οι Γάλλοι) και το Παγκόσμιο Κύπελλο του 1986. Μετά το πέρας της ποδοσφαιρικής του καριέρας, ασχολήθηκε με την προπονητική.
Μάξγουελ Φράι

Ο Μάξγουελ Φράι (Maxwell Φράι) (2 Αυγούστου 1899 – 3 Σεπτεμβρίου 1987) ήταν Άγγλος αρχιτέκτονας του μοντερνισμού του 20ου αιώνα γνωστός για τα έργα του στη Βρετανία, την Αφρική και την Ινδία. ο Φράι μεγάλωσε για να ευνοήσει το νέο μοντερνιστικό στυλ, και συνεργάστηκε με επιφανείς συναδέλφους όπως ο Βάλτερ Γκρόπιους, ο Λε Κορμπυζιέ και ο Pierre Jeanneret. Αποτέλεσε σημαντική επιρροή σε μια γενιά νέων αρχιτεκτόνων. Ανάμεσα στους νεότερους συναδέλφους με τους οποίους συνεργάστηκε ήταν ο Denys Lasdun.

Στη δεκαετία του 1940 ο Φράι σχεδίασε κτίρια για χώρες της Δυτικής Αφρικής που ήταν τότε μέρος της Βρετανικής Αυτοκρατορίας, όπως η Γκάνα και η Νιγηρία. Στη δεκαετία του 1950 ο ίδιος και η σύζυγός του, η αρχιτέκτονας Jane Drew, εργάστηκαν για τρία χρόνια σε ένα φιλόδοξο σχέδιο για την δημιουργία της νέας πρωτεύουσας του Παντζάμπ στο Τσαντιγκάρ.

Το εύρος των έργων του Φράι στη Βρετανία φτάνει από σιδηροδρομικούς σταθμούς, μέχρι κατοικίες, ακόμα και μεγάλα έργα που στεγάζουν εταιρικές έδρες.
Ένα από τα πιο γνωστά έργα του στο Ηνωμένο Βασίλειο είναι το Kensal House στο Ladbroke Grove στο Λονδίνο για το οποίο έθεσε στόχο την εξασφάλιση υψηλής ποιότητας σε συνδυασμό με το χαμηλό κόστος κατασκευής. Για το έργο αυτό συνεργάστηκε με την Ελίζαμπεθ Denby.
Άναχαϊμ

Το Άναχαϊμ (αγγλικά: "Anaheim") είναι πόλη των ΗΠΑ που βρίσκεται στη κομητεία Όραντζ της Καλιφόρνια. Σύμφωνα με την απογραφή του 2010, ο πληθυσμός της πόλης ήταν 336.265, καθιστώντας την πιο πυκνοκατοικημένη πόλη στο κομητεία, 10η πιο πυκνοκατοικημένη πόλη στην Καλιφόρνια, και 54η στις Ηνωμένες Πολιτείες. Ο πληθυσμός της πόλης αναμένεται να ξεπεράσει τα 400.000 μέχρι το 2014, λόγω της ταχείας ανάπτυξης στην περιοχή Platinum Triangle, καθώς και στο Anaheim Hills. Το Platinum Triangle είναι η ταχύτερα αναπτυσσόμενη περιοχή στην κομητεία Όραντζ. Το Άναχαϊμ είναι η δεύτερη μεγαλύτερη πόλη σε έκταση στην κομητεία Όραντζ (μετά το Ίρβαϊν), και είναι γνωστή για τα θεματικά πάρκα, τις αθλητικές ομάδες και τα συνεδριακά κέντρα.

Ιδρύθηκε το 1857 από πενήντα γερμανικές οικογένειες και ενσωματώθηκε ως η δεύτερη πόλη στην κομητεία του Λος Άντζελες στις 10 Φεβρουαρίου του 1870, ενώ εξελίχθηκε σε βιομηχανικό κέντρο, για την παραγωγή ηλεκτρονικών ειδών, τμημάτων αεροσκαφών και κονσερβοποιημένων φρούτων. Στην περιοχή βρίσκεται το παγκοσμίου φήμης Disneyland Resort, ένα συγκρότημα από θεματικά πάρκα και ξενοδοχεία που άνοιξε το 1955, το Στάδιο Angel του Άναχαϊμ, το Honda Center και το Συνεδριακό Κέντρο Άναχαϊμ, το μεγαλύτερο συνεδριακό κέντρο στην Δυτική Ακτή των ΗΠΑ.
King of Dreams

Το King of Dreams είναι τραγούδι του χαρντ ροκ συγκροτήματος Deep Purple, το πρώτο του δίσκου "Slaves and Masters", ο οποίος κυκλοφόρησε τον Οκτώβριο του 1990.
Γιάκομπ Μπάκεμα

Ο Γιάκομπ Μπάκεμα (Jacob Berend (Jaap) Bakema) (8 Μαρτίου 1914 - 20 Φεβρουαρίου 1981) ήταν Ολλανδός αρχιτέκτονας της μοντέρνας αρχιτεκτονικής. Ξεχώρισε για το έργο του στη δημόσια κατοίκηση και τη συμμετοχή του στην αναδόμηση του Ρότερνταμ μετά τον Β' Παγκόσμιο πόλεμο.
Γκαμπριέλ Γκουεβρεκιάν

Ο Γκαμπριέλ Γκουεβρεκιάν (21 Νοεμβρίου 1892 - 29 Οκτωβρίου 1970) ήταν αρχιτέκτονας και σχεδιαστής τοπίων. Κατά κύριο λόγο ο Γκουεβρεκιάν είναι γνωστός αρχιτέκτονας για τη συμβολή του στην αρχιτεκτονική τοπίου. Αποτελεί μία σημαντική μορφή στην εξέλιξη της σύγχρονης αρχιτεκτονικής στην Περσία (Ιράν), συνδέοντας Πέρσες αρχιτέκτονες με πρωτοπόρους της Ευρώπης του μοντέρνου κινήματος.
Θυλακόσμιλος

Θυλακόσμιλος είναι το όνομα ενός γένους μαχαιρόδοντων μαρσιποφόρων θηρευτών που πρωτοεμφανίστηκε κατά την διάρκεια της Μειόκαινου. Τα απολιθώματα του έχουν βρεθεί στην Νότια Αμερική, κυρίως στην Αργεντινή. Είναι ένα από τα πολλά είδη προϊστορικών ζώων που κοινά ονομάζονται "σμιλόδοντας". Ο Θυλακόσμιλος δεν ήταν Αιλουροειδές αλλά Μαρσιποφόρο και η ομοιότητα του με τα μαχαιρόδοντα αιλουροειδή είναι αποτέλεσμα της συγκλίνουσας εξέλιξης.
Ōkami

Το Ōkami είναι βιντεοπαιχνίδι δράσης περιπέτειας για το PlayStation 2, το PlayStation 3 και το Wii, το οποίο αναπτύχθηκε από την Clover Studio και εκδόθηκε από την Capcom και πρωτοκυκλοφόρησε το 2006. Το παιχνίδι διαδραματίζεται στην κλασσική Ιαπωνική περίοδο και ακολουθεί την ιστορία μίας λευκής λύκαινας, με το όνομα Amaterasu, και του πιστού συντρόφου της, Isunn. Η Amaterasu που σύντομα μαθαίνει είναι μια από τους 13 θεούς της Ουράνιας βούρτσας και έτσι ταξιδεύει με το φίλο της σε όλη την Ιαπωνία, όπου συναντούν εχθρούς, φίλους, αγνώστους. Το παιχνίδι συνδυάζει πολλούς διαφορετικούς ιαπωνικούς μύθους και παραδόσεις. To 2005 έλαβε το βραβείο από το 1UP.com ως το καλύτερο παιχνίδι για το PS2 στην Ε3 του 2005..
Knockin' at your Back Door

Το Knockin' at your Back Door είναι τραγούδι του χαρντ ροκ συγκροτήματος Deep Purple, το πρώτο κομμάτι του δίσκου "Perfect Strangers" ο οποίος κυκλοφόρησε τον Σεπτέμβριο του 1984.
Περιφερειακή Ενότητα Νοτίου Τομέα Αθηνών

Η Περιφερειακή Ενότητα Νότιου Τομέα Αθηνών είναι μία από τις οκτώ περιφερειακές ενότητες στις οποίες διαιρείται η Περιφέρεια Αττικής. Περιλαμβάνει το νοτιότερο τμήμα του λεκανοπεδίου της Αττικής

Ο πληθυσμός της Περιφερειακής Ενότητας Νοτίου Τομέα είναι 529.826 κάτοικοι και η πυκνότητα πληθυσμού της είναι 7.689,78 κάτοικοι ανά τ.χλμ. Η έκτασή της είναι 68,9 τ.χλμ.

Αντιπεριφερειάρχης της Περιφερειακή Ενότητα Νοτίου Τομέα Αθηνών από τον Σεπτέμβριο του 2014 ως το 2019 ήταν ο Χρήστος Καπάταης. Το 2019 ανέλαβε η Δήμητρα Νάνου στο αξίωμα.
Περιφερειακή Ενότητα Δυτικού Τομέα Αθηνών

Η Περιφερειακή Ενότητα Δυτικού Τομέα Αθηνών είναι μία από τις οκτώ περιφερειακές ενότητες στις οποίες διαιρείται η Περιφέρεια Αττικής. Περιλαμβάνει το δυτικό τμήμα του λεκανοπεδίου των Αθηνών που περικλείεται από την Εθνική Οδό Αθηνών-Λαμίας και τα όρη Αιγάλεω και Ποικίλο. Συνορεύει με τον Κεντρικό Τομέα, την Περιφερειακή Ενότητα Πειραιώς και την Περιφερειακή Ενότητα Δυτικής Αττικής.

Ο πληθυσμός της ενότητας Δυτικού τομέα είναι 875.227 κάτοικοι και η πυκνότητα πληθυσμού της είναι 7.332,66 κάτοικοι ανά τ.χλμ. Η έκτασή της είναι 66,8 τ.χλμ.

Τη θέση του Αντιπεριφερειάρχη της συγκεκριμένης ενότητας κατέχει από το 2019 ο Ανδρέας Λεωτσάκος, ο οποίος διαδέχθηκε τον Σπυρίδωνα Τζόκα.
Τοκάτα και Φούγκα

Γιόχαν Σεμπάστιαν Μπαχ, [[1748]] πορτραίτο του Elias Gottlob Haussmann

Η Τοκάτα και Φούγκα είναι έργο του Γιόχαν Σεμπάστιαν Μπαχ, το οποίο εκτελείται σε εκκλησιαστικό όργανο. Συνετέθη πιθανότατα το 1704, κατά τη θητεία του νεαρού τότε Κάντορα (19 ετών) στον Αγ. Βονιφάτιο του Άρνσταντ.

Θεωρείται από τα σημαντικότερα και εντυπωσιακότερα έργα που περιλαμβάνει το ρεπερτόριο του συγκεκριμένου πληκτροφόρου και, έχει γνωρίσει πολλές μεταγραφές ή διασκευές, τόσο για διάφορα όργανα (πολυφωνικά όργανα της έντεχνης Δυτικής μουσικής), όσο και για ορχήστρα.

Το έργο -πέραν των άλλων- χαρακτηρίζεται από την «προχωρημένη» για την εποχή μπαρόκ τεχνική και αισθητική του. Όπως και να έχουν τα πράγματα, είναι αυτές ακριβώς οι «ιδιομορφίες» που καθιστούν το συγκεκριμένο έργο τόσο αγαπητό και αναγνωρίσιμο, όχι μόνον στους μουσικούς κύκλους (κλασική μουσική, rock, pop και jazz) αλλά και στη λαϊκή κουλτούρα όπου έχει χρησιμοποιηθεί κατά κόρον λ.χ. στον κινηματογράφο, στα video games κ.α.
ΦΚ Λιμπούρν-Σαιν-Σεράν

Η ΦΚ Λιμπούρν είναι γαλλική ποδοσφαιρική ομάδα, με έτος ίδρυσης το 1935 και έδρα το Λιμπούρν στον νομό της Ζιρόντ που αγωνίζεται στο Περιφερειακό Πρωτάθλημα Ακουιτανίας. Έφερε την ονομασία ΦΚ Λιμπούρν-Σαιν-Σεράν από το 1998 ως το 2009 έπειτα από την συγχώνευση μεταξύ των ΑΣ Λιμπούρν και ΑΣ Σαιν-Σεράν. Η ομάδα επανέκτησε την αρχική της ονομασία το 2009 έπειτα από τον διαχωρισμό των δύο συλλόγων.

Οι παίκτες της φέρουν το ψευδώνυμο "Les Pingouins" (Οι Πιγκουίνοι), ψευδώνυμο του οποίου η προέλευση αποδίδεται σε μια "αντιπαλότητα" μεταξύ καφενείων όπου συγκεντρώνονταν φίλοι του ποδοσφαίρου και του ράγκμπι, αθλήματα που κυριαρχούσαν στην Νοτιοδυτική Γαλλία. Όμως, ο Πιγκουίνος ήταν, κυρίως, η μασκότ του αθλητικού συλλόγου ΑΣ Λιμπούρν. Το ποδοσφαιρικό τμήμα αγωνίζεται για την σεζόν 2012-2013 στην ανώτατη κατηγορία του περιφερειακού πρωταθλήματος της Ένωσης Ποδοσφαίρου Ακουιτανίας, αλλιώς την έβδομη κατηγορία του γαλλικού ποδοσφαίρου.
Φουέντ Καντίρ

Ο Φουέντ Καντίρ είναι Γαλλο-Αλγερινός ποδοσφαιριστής γεννημένος στις 5 Δεκεμβρίου 1983 στην Μαρτίγκ. Αγωνίζεται στην θέση του επιθετικού μέσου για λογαριασμό της Ρεάλ Μπέτις, υπό την μορφή δανεικού από την Ολιμπίκ Μαρσέιγ.
Δημοκρατικό Ανθρωπιστικό Κέντρο

Το Δημοκρατικό Ανθρωπιστικό Κέντρο (γαλλ. "Centre démocrate humaniste") είναι ένα γαλλόφωνο χριστιανοδημοκρατικό κόμμα του Βελγίου. Το κόμμα συμμετέχει αυτή τη στιγμή σε διάφορες κυβερνήσεις, όπως στην κυβέρνηση των Βρυξελλών, στην κυβέρνηση της Γαλλόφωνης Κοινότητας, στην κυβέρνηση της Βαλλωνίας και στην κυβέρνηση του Βελγίου.
Φλαμανδικό Συμφέρον

Το Φλαμανδικό Συμφέρον (ολλ. "Vlaams Belang") είναι ένα βελγικό ακροδεξιό πολιτικό κόμμα που δραστηριοποιείται κυρίως στην Φλάνδρα και στην περιοχή των Βρυξελλών. Το κόμμα υπερασπίζεται την φλαμανδική ανεξαρτησία, αυστηρά όρια στην μετανάστευση και την υποχρέωση των μεταναστών να υιοθετήσουν τον φλαμανδικό πολιτισμό και την φλαμανδική γλώσσα. Επίσης, απορρίπτει την πολυπολιτισμικότητα αλλά αποδέχεται την πολυεθνική κοινωνία υπό την προϋπόθεση τα μέλη της να ενσωματωθούν στην φλαμανδική κοινωνία. Το κόμμα είναι, επίσης, ευρωσκεπτικιστικό. 

Το Φλαμανδικό Συμφέρον προέρχεται ύστερα από εξέλιξη του Φλαμανδικού Μπλοκ, το οποίο άλλαξε το όνομά του και τροποποίησε ορισμένα σημεία του προγράμματός του ύστερα από μια δίκη το 2004 που καταδίκασε το κόμμα για ρατσισμό. Από τότε, το κόμμα προσπάθησε να μετατραπεί από ένα ακραίο κόμμα σε ένα πιο συντηρητικό κόμμα, ενώ έχει αποστασιοποιηθεί από ένα μέρος του παλαιότερου προγράμματός του. Τα περισσότερα κόμματα του Βελγίου έχουν διατηρήσει αποστάσεις από το Φλαμανδικό Συμφέρον εμποδίζοντάς το από την συμμετοχή του στις διάφορες κυβερνήσεις.
You Keep on Moving

Το You Keep on Moving είναι τραγούδι του χαρντ ροκ συγκροτήματος Deep Purple, το ένατο και τελευταίο κομμάτι του δίσκου "Come Taste the Band", ο οποίος κυκλοφόρησε τον Οκτώβριο του 1975 μέσω της Purple Records στην Ευρώπη και της Warner στην Αμερική.
Καρολίνα Κόστνερ

Η Καρολίνα Κόστνερ ("Carolina Kostner", 8 Φεβρουαρίου 1987) είναι Ιταλίδα αθλήτρια του καλλιτεχνικού πατινάζ.

Ήταν πρωταθλήτρια Ευρώπης στο καλλιτεχνικό πατινάζ πέντε φορές: το 2007, το 2008, το 2010, το 2011 και το 2013. Το 2012 κέρδισε το χρυσό μετάλλιο στο Παγκόσμιο Πρωτάθλημα που διεξήχθη στην Νίκαια της Γαλλίας.

Κόστνερ
Γιαζίντι

Οι Γιαζίντι, ή Γεζίντι (κουρδικά: "Êzidî", ελληνοποιημένο: Γιαζιντίτες ή Γιεζιντίτες), εθνοθρησκευτική ομάδα με ινδοϊρανικές ρίζες. Οι Κούρδοι Γεζίντι διατηρούν στοιχεία του κουρδικού πολιτισμού. Ζουν στην επαρχία της Νινευή του βορείου Ιράκ. Στην Ασία υπάρχουν κι άλλες κοινότητες Γιαζιντιτών στην Υπερκαυκασία, την Αρμενία, την Τουρκία και τη Συρία, οι οποίες όμως βρίσκονται από τις αρχές της δεκαετίας του 1990 σε παρακμή, με τα περισσότερα μέλη τους να έχουν μεταναστεύσει στην Ευρώπη, κυρίως στη Γερμανία.

Η θρησκεία τους, ο Γιαζιντισμός, αποτελεί κλάδο του Γιαζντανισμού και θεωρείται ως ένα εξαιρετικώς συγκρητικό θεολογικό σύμπλεγμα τοπικών κουρδικών πίστεων, που περιέχει επίσης ζωροαστρικά στοιχεία, ενώ προστέθηκαν και τμήματα του ισλαμικού σουφικού δόγματος, το οποίο εισήχθη στην περιοχή από τον σεΐχη Αντί ιμπν Μουσαφίρ το 12ο αιώνα μ.Χ. 

Οι Γιαζίντι πιστεύουν στον Θεό ως δημιουργό του κόσμου, τον οποίο έθεσε υπό τη φροντίδα επτά θεϊκών υπάρξεων ή αγγέλων, ο αρχηγός των οποίων είναι ο Μελέκ Τάους, ο άγγελος Παγώνι όπως ονομάζεται.
Γιάννης Καραλής

Ο Γιάννης Καραλής (6 Νοεμβρίου 1988) είναι Έλληνας ποδοσφαιριστής, ο οποίος έχει συμβόλαιο με την Καλλιθέα. Αγωνίζεται σε όλες τις θέσεις της επίθεσης. Υπήρξε μέλος των εθνικών ομάδων της Ελλάδας, Νέων και Ελπίδων.
Μπέρτχολντ Λουμπέτκιν

Ο Μπέρτχολντ Λουμπέτκιν (1901-1990) ήταν Ρώσος αρχιτέκτονας, πρωτοπόρος του μοντερνιστικού κινήματος, που έδρασε κυρίως στην Μεγάλη Βρετανία. Ήταν ένας άνθρωπος με περίπλοκο χαρακτήρα, αφού ο ανυπότακτος αυθορμητισμός και αυταρχισμός του συνοδεύονταν από την επιθυμία του να δουλεύει πάντα με άλλους και ποτέ μόνος. Για αυτόν η αρχιτεκτονική ήταν ένα ιδεολογικό μέσο στο κοινωνικό αδιέξοδο καθώς είχε πει σχετικά «"με τον ίδιο τρόπο που η φιλοσοφία αλλάζει και φωτίζει διάφορες πλευρές της ύπαρξής μας, έτσι και η τέχνη και η αρχιτεκτονική παράλληλα αντανακλούν τις ίδιες αμφιβολίες, ελπίδες και φιλοδοξίες"». Πίστευε ότι ο σχεδιασμός κτιρίων ήταν ένα εργαλείο για κοινωνική εξέλιξη, την οποία προσπαθούσε να πετύχει με την χρήση τεχνολογικών καινοτομιών.
Ρίτσαρντ Τζόζεφ Νόιτρα

Ο Ρίτσαρντ Τζόζεφ Νόιτρα ("Richard Joseph Neutra", 8 Απριλίου 1892 – 16 Απριλίου 1970) ήταν Αυστριακός αρχιτέκτονας που δούλεψε κατά κύριο λόγο στην Αμερική.
NFL

Η NFL (αγγλικά: "National Football League", προφορά: "Νάσιοναλ Φούτμπολ Λιγκ") είναι η διοργανώτρια αρχή του ομώνυμου πρωταθλήματος στο άθλημα του αμερικανικού ποδοσφαίρου των ΗΠΑ. Αποτελεί το υψηλότερο επίπεδο του επαγγελματικού αμερικανικού ποδοσφαίρου στις Ηνωμένες Πολιτείες, και θεωρείται το κορυφαίο επαγγελματικό πρωτάθλημα αμερικανικού ποδοσφαίρου στον κόσμο. Ιδρύθηκε το 1920 από ένδεκα ομάδες ως "American Professional Football Association", και μετονομάστηκε σε National Football League το 1922. Η συγχώνευση με την "American Football League", που συμφωνήθηκε το 1966 και ολοκληρώθηκε το 1970, δημιούργησε το Σούπερ Μπόουλ (Super Bowl), το παιχνίδι που κρίνει τον πρωταθλητή του NFL μετά τη συγχώνευση, και είναι ένα από τα αθλητικά γεγονότα με την μεγαλύτερη τηλεθέαση στον κόσμο.

Το πρωτάθλημα αποτελείται σήμερα από τριάντα δύο ομάδες από τις Ηνωμένες Πολιτείες. Είναι ομοιόμορφα κατανεμημένο σε δύο περιφέρειες, την AFC (American Football Conference) και την NFC (National Football Conference) των 16 ομάδων η καθεμία, που αποτελούνται από τέσσερις ομίλους των τεσσάρων ομάδων. Η κανονική περίοδος διαρκεί δεκαεπτά εβδομάδες και η κάθε ομάδα παίζει δεκαέξι παιχνίδια και έχει μια εβδομάδα ρεπό. Η σεζόν ξεκινάει την Πέμπτη το βράδυ στην πρώτη πλήρη εβδομάδα του Σεπτεμβρίου και συνεχίζεται κάθε εβδομάδα μέχρι τα τέλη Δεκεμβρίου ή τις αρχές Ιανουαρίου.

Στο τέλος της κάθε κανονικής περιόδου, έξι ομάδες από κάθε περιφέρεια (η πρώτη ομάδα από κάθε όμιλο και οι δυο με το καλύτερο ρεκόρ περιφέρειας) προκρίνονται στα πλέι-οφ του NFL, ένα νοκ-άουτ τουρνουά δώδεκα ομάδων που κορυφώνεται με το Σούπερ Μπόουλ, παιχνίδι που πραγματοποιείται σε μια προ-επιλεγμένη τοποθεσία η οποία συνήθως είναι μια πόλη που φιλοξενεί ομάδα του NFL. Το NFL έχει την μεγαλύτερη προσέλευση θεατών στον κόσμο για εγχώρια πρωταθλήματα με μέσο όρο 67.394 οπαδούς ανά παιχνίδι (16 την σεζόν) το 2011-12.
Κωνσταντίνος Τσερτίδης

Ο Κωνσταντίνος Τσερτίδης , (Πάτρα ? - Πάτρα 1879), ήταν Έλληνας πολιτικός από την Πάτρα και αγωνιστής της επανάστασης του 1821.

Γεννήθηκε στην Πάτρα, ήταν γιος του Γεωργίου Τσέρτου αγωνιστή της επανάστασης του 1821 και πολιτικού. Γιος του ήταν ο Ιωάννης Τσερτίδης, βουλευτής. Αναφέρεται ότι και ο ίδιος πήρε μέρος στην επανάσταση του 1821.

Ήταν Β΄γραμματέας του Βουλευτικού το 1824 στο Άργος και στο Ναύπλιο. Πήρε μέρος στις βουλευτικές εκλογές του 1843 κι εκλέχτηκε πληρεξούσιος για την Εθνοσυνέλευση του 1843 και στην πορεία έγινε αντιπρόεδρος της, βουλευτής εκλέχτηκε και στις επόμενες βουλευτικές εκλογές του 1844 με το Γαλλικό κόμμα. Έπειτα διορίσθηκε έπαρχος Ναυπακτίας για λίγο διάστημα.
Πιερ Σαρό

Ο Πιερ Σαρό ("Pierre Paul Constant Chareau") γεννήθηκε στο Μπορντώ της Γαλλίας στις 4 Αυγούστου 1883 από την Ester Carvallo και τον Adolphe Chareau.
Mandrake Root

Το Mandrake Root είναι τραγούδι του χαρντ ροκ συγκροτήματος Deep Purple και συμπεριλαμβάνεται στον πρώτο τους δίσκο με τίτλο "Shades of Deep Purple", του οποίου αποτελεί το πέμπτο τραγούδι.
Βλάσιος Αντωνόπουλος

Ο Βλάσιος Αντωνόπουλος του Κωνσταντίνου, ήταν Έλληνας βιομήχανος και πολιτικός από την Πάτρα.

Γεννήθηκε το 1867 και πέθανε το 1955. Ήταν παντρεμένος με την Ιταλίδα Costanza Malfliza. Ο γιος του Βασίλειος παντρεύτηκε την κόρη της Κατίνας Παξινού, Ιλεάνα, γιος των οποίων είναι ο ηθοποιός Αλέξανδρος Αντωνόπουλος (1947). Το 1919 η οικογένεια Αντωνόπουλου αγόρασε την οινοποιία Αχάια Κλάους και ο Βλάσης ήταν ο κύριος μέτοχος. Ο βλάσης με την οικογένεια του έμεναν στην Βίλα Κλάους μέσα στον χώρο της Αχάια Κλάους όπου την μετονόμασε σε Βίλα Κωνστάτζα από το όνομα της γυναίκας του, έτσι παραμένει γνωστή και σήμερα. 

Είχε εκλεγεί βουλευτής Πατρών στις εκλογές του 1928.
Ταξιάρχες Τρικάλων

Ταξιάρχες Τρικάλων (παλαιότερη ονομασία Κριτσίνι) είναι οικισμός του νομού Τρικάλων. Ο πληθυσμός του ήταν το 2001 991 κατοίκους και το 2011 902 κατοίκους. Το όνομα Ταξιάρχες το έχει από το 1963, ένεκα της ομώνυμης εκκλησίας που ανάγεται στις αρχές του 17ου αιώνα.

Στα βυζαντινά χρόνια ονομαζόταν Περιστερά, και αποτελούσε επισκοπική έδρα (συχνά σε συνδυασμό με το γειτονικό Γαρδίκι) από τον 11ο ως τον 14ο αιώνα.

Από το 1912, το Κριτσίνι είχε αποσπαστεί από δήμο Παραληθαίων και είχε οριστεί έδρα της κοινότητας Κριτσινίου. Το 1997 ορίστηκε ως έδρα του δήμου Πελινναίων. Από το 2010 ανήκει στο δήμο Φαρκαδόνος.
Φέλιξ Καντέλα

O Φέλιξ Καντέλα ("Felix Candela") (27 Ιανουαρίου 1910 – 7 Δεκεμβρίου 1997) ήταν Iσπανός αρχιτέκτονας, γνωστός για τη μεγάλη του συνεισφορά στην ανάπτυξη της μεξικανικής αρχιτεκτονικής.Θεωρείται ως ο δημιουργός ενός κατασκευαστικού συστήματος του οποίου δυο χαρακτηριστικά εξέφραζαν τις τάσεις του 20ουαιώνα:η χρήση οπλισμένου σκυροδέματος και ο ορισμός του αρχιτεκτονικού χώρου σε σχέση με την τέταρτη διάσταση ,τον χρόνο. Θεωρούταν ότι ανήκει σε μια ομάδα αρχιτεκτόνων(Oscar Niemeyer,Jorn Utzon,Eero Saarinen) οι όποιοι απ το 1950 και μετά, χρησιμοποιούσαν μεμβράνες από σκυρόδεμα για δημιουργήσουν αχανείς χώρους με μνημειακές γεωμετρικές μορφές .Από γραπτά κείμενα που μας άφησε όμως, διαφοροποιεί ρητά την θέση του, καθώς υποστήριζε πως ο σχεδιασμός και οι δημιουργίες των παραπάνω αρχιτεκτόνων προέκυπταν μονάχα από την βούληση τους. Αντίθετα η δικιά του προσέγγιση ήταν πολύ σαφής καθώς η κατασκευή των τολμηρών σχεδιαστικών φαντασιώσεων του, πάντα παρουσίαζε μια ξεκάθαρη μετάβαση από την γεωμετρία στην υλοποίηση των δομών.Οι μορφές ξεδιπλώνονταν στον χώρο, προέκυπταν από στοιχεία και επιφάνειες και υπάκουαν σε μαθηματικές και κατασκευαστικές αρχές όπου σημεία, επίπεδα και τομές δημιουργούν έναν άρρηκτο δεσμό.
Ford Thunderbird

Το Ford Thunderbird ήταν ένα πολυτελές σπορ αυτοκίνητο, που παραγόταν από την αμερικανική αυτοκινητοβιομηχανία Ford, αρχικά σε δέκα γενιές από τον Οκτώβριο του 1954 έως τον Σεπτέμβριο του 1997 και στη συνέχεια, σε μία ακόμα γενιά με ρετρό αισθητική, από τον Νοέμβριο του 2001 έως τις 1 Ιουλίου 2005. Κατασκευάστηκε σε συνολικά έντεκα γενιές και 4,4 εκατομμύρια αντίτυπα. Θεωρείται ο δημιουργός της κατηγορίας των personal luxury cars, δηλαδή σπορ αυτοκινήτων που έχουν ταυτόχρονη πολυτέλεια λιμουζίνας, αλλά προσφέρονται μόνο σε 2-πορτη και 4-θέσια έκδοση, μια κατηγορία που υπήρξε ιδιαίτερα δημοφιλής στις ΗΠΑ στο παρελθόν, έως τις αρχές τις δεκαετίας του 1990.
Παναγιώτης Κονέ

Ο Παναγιώτης Κονέ (Τίρανα, 26 Ιουλίου 1987) () είναι Έλληνας αλβανικής καταγωγής παλαίμαχος ποδοσφαιριστής και νυν τεχνικός διευθυντής της ΑΕΚ
Λιμπόπο

O Λιμπόπο ("Limpopo") είναι ποταμός της νοτιοανατολικής Αφρικής. Έχει μήκος περίπου 1.750 χιλιόμετρα.

Πηγάζει από τις βόρειες πλαγιές της οροσειράς Βιτβάτερσραντ – κοντά στο Γιοχάνεσμπουργκ – και εκβάλλει στον Ινδικό ωκεανό. Διαγράφει έναν μεγάλο κύκλο γύρω από το υψίπεδο του Τράνσβααλ και χωρίζει κατά ένα μέρος τη Νοτιοαφρικανική Δημοκρατία και την Μποτσουάνα, ορίζοντας στα βόρεια ολόκληρη τη μεθόριο μεταξύ Νοτιοαφρικανικής Δημοκρατίας και Ζιμπάμπουε.

Ο Λιμπόπο είναι γνωστός στις πηγές του ως Ποταμός των Κροκοδείλων.

Κατηγορία:Ποταμοί της Νότιας Αφρικής
Κατηγορία:Ποταμοί της Μποτσουάνας
Κατηγορία:Ποταμοί της Ζιμπάμπουε
Κατηγορία:Ποταμοί της Μοζαμβίκης
Τζον Λορντ

Ο Τζον Λορντ (αγγλ. John Douglas Lord, 9 Ιουνίου 1941 - 16 Ιουλίου 2012) ήταν Άγγλος πιανίστας, συνθέτης και κιμπορντίστας γνωστότερος για τη συνεργασία του με τα συγκροτήματα των Deep Purple, των Whitesnake και των Paice, Ashton & Lord. Ήταν ένα από τα ηγετικά μέλη των Deep Purple αφού συνέγραψε τα περισσότερα τραγούδια του συγκροτήματος και, μαζί με τον ντράμερ Ίαν Πέις, ήταν τα μόνα μέλη με συνεχή παρουσία στο συγκρότημα από την ίδρυση του μέχρι το 2002, όταν και αποχώρησε.
Αλέξανδρος Κίκιζας

Ο Αλέξανδρος Κίκιζας (γεν. Ελαιοχώρι Αρκαδίας 1913 - θαν. 1965) ήταν πρωτοπόρος Έλληνας βιομήχανος τροφίμων, ο οποίος έγινε ευρύτερα γνωστός από την δημιουργία της βιομηχανίας ζυμαρικών «ΜΕΛΙΣΣΑ».

Επιχειρηματίας με όραμα και με προοδευτικό πνεύμα, πίστεψε στην άριστη ποιότητα των προϊόντων και στον σεβασμό του καταναλωτή, αναζητούσε συνεχώς την βελτίωση των μεθόδων παραγωγής επενδύοντας σε νέα τεχνολογία και φημιζόταν για την αξιοπιστία στις συναλλαγές του.

Ιδιαίτερα αγαπητός εργοδότης, καθιέρωσε από τη δεκαετία του 1950 συστήματα πρόσθετων παροχών και bonus στο προσωπικό της εταιρίας του.
Ουΐβι Λεν

Η Ολίβια (Ουΐβι) Ματίλντα Λεν (φιν."Olivia (Wivi) Mathilda Lönn", 20 Μαΐου 1872, Τάμπερε, Φινλανδία – 27 Δεκεμβρίου 1966, Ελσίνκι, Φινλανδία) ή αλλιώς Βίβι Λεν ήταν Φινλανδή αρχιτέκτων. Ήταν η πρώτη γυναίκα που εργάστηκε ως ανεξάρτητη αρχιτέκτων και που πήρε τον τιμητικό τίτλο του «καθηγητή» από τη Φινλανδική Ένωση Αρχιτεκτόνων. Η Ουΐβι Λεν πέθανε στις 27 Δεκεμβρίου, 1966 στο Ελσίνκι.
Ραφαέλ Σοριάνο

Ο Ραφαέλ Σοριάνο (Raphael Soriano) (1 Αυγούστου 1907 - 21 Ιουλίου 1988), ήταν αρχιτέκτονας και εκπαιδευτικός, γνωστός για την συνεισφορά του στον μοντερνισμό, καινοτόμος ως προς την χρήση αρθρωτών προκατασκευασμένων κατασκευών από αλουμίνιο και χάλυβα σε οικιστικά και εμπορικά σχέδια.
Χαλιφάτο των Αββασιδών

To Χαλιφάτο των Αββασιδών (750-1258 μ.Χ., αραβικά: العبّاسيّون) υπήρξε το τρίτο χρονικά ισλαμικό χαλιφάτο. Κυβερνήθηκε από τη δυναστεία των Αββασιδών χαλίφηδων, που έχτισαν την πρωτεύουσά τους στη Βαγδάτη αφού ανέτρεψαν το Χαλιφάτο των Ομεϋαδών από όλες τις περιοχές που διαφέντευε εκτός της Ανδαλουσίας.

Το Χαλιφάτο των Αββασιδών ιδρύθηκε από τους απογόνους του νεότερου θείου του Προφήτη Μωάμεθ, Αμπάς ιμπν Αμπντ αλ-Μουτάλιμπ (566-653 μ.Χ.) στην Κούφα το 750, ενώ το 762 η πρωτεύουσα μεταφέρθηκε στη Βαγδάτη. Μέσα σε 150 χρόνια από τότε που ολοκλήρωσαν τον έλεγχο της Περσίας, οι χαλίφηδες αναγκάστηκαν να παραχωρήσουν εξουσία στους τοπικούς δυναστικούς εμίρηδες που μόνο τυπικώς αναγνώριζαν την εξουσία τους. Το χαλιφάτο απώλεσε επίσης τις δυτικές επαρχίες της Ανδαλουσίας, του Μαγκρέμπ και της Ιφρικίγια από τον Ομεϋάδα πρίγκηπα Αμπντ αρ-Ραχμάν Α΄, τους Αγλαβίδες και τους Φατιμίδες αντίστοιχα.

Η εξουσία των Αββασιδών διακόπηκε για τρία χρόνια το 1258, όταν ο Xoυλεγκού χαν, ο Μογγόλος χάνος, λεηλάτησε και ερήμωσε τη Βαγδάτη. Επανήλθε όμως στην Αίγυπτο των Μαμελούκων το 1261, απ΄ όπου συνέχισε να διεκδικεί την ηγεσία και πρωτοκαθεδρία σε θρησκευτικά θέματα του μουσουλμανικού κόσμου μέχρι το 1519, όταν η θρησκευτική εξουσία μεταφέρθηκε επίσημα στην Οθωμανική Αυτοκρατορία και η πρωτεύουσα του χαλιφάτου στην Κωνσταντινούπολη.
Παναγιώτης Ζίζηλας

Ο Παναγιώτης Ζίζηλας (1861-1931) ήταν Έλληνας αρχιτέκτονας την περίοδο που καλείται σήμερα ως μοντερνισμός. Σχεδίασε το Ποσειδώνιο ξενοδοχείο στις Σπέτσες. Η ανέγερση του ξενοδοχείου, σε σχέδιο του αρχιτέκτονα Παν. Ζίζηλα, άρχισε το καλοκαίρι του 1911 και περατώθηκε την άνοιξη του 1914. Ο Ζίζηλας είχε ήδη φτιάξει το αρχοντικό του Ανάργυρου.
Φίλιπ Τζόνσον

Ο Φίλιπ Τζόνσον ("Philip Cortelyou Johnson", 8 Ιουλίου 1906 - 25 Ιανουαρίου 2005) ήταν Αμερικανός αρχιτέκτονας. Το 1930 ίδρυσε το τμήμα αρχιτεκτονικής και σχεδιασμού ("Department of Architecture and Design") στο Μουσείο Μοντέρνας τέχνης της Νέας Υόρκης και αργότερα, το 1978, βραβεύτηκε με χρυσό μετάλλιο από το Αμερικανικό Ινστιτούτο Αρχιτεκτόνων· ενώ ένα χρόνο μετά, το 1979, του απονεμήθηκε το πρώτο Αρχιτεκτονικό βραβείο Πρίτσκερ. Ο Τζόνσον πέθανε στις 25 Ιανουαρίου του 2005 σε ηλικία 99 ετών.
Κούνιο Μαεκάβα

Ο Κούνιο Μαεκάβα ( Maekawa Kunio, 14 Μαϊου 1905 - 26 Ιουνίου 1986) ήταν ένας Ιάπωνας αρχιτέκτονας που έγινε γνωστός κυρίως για το κτίριό του Tokyo Bunka Kaikan και αποτέλεσε κυρίαρχη μορφή της σύγχρονης ιαπωνικής αρχιτεκτονικής.
Νικολά Μαρέν

Ο Νικολά Μαρέν, γεννημένος στις 29 Μαΐου 1980 στην Μασσαλία (Μπους-ντυ-Ρον, Γαλλία), είναι Γάλλος ποδοσφαιριστής, ο οποίος αγωνίζεται στην θέση του επιθετικού για λογαριασμό της ΑΣ Μαζεντά.
Μαρσέλ Ντεγλίν Σάμσον

Ο Μαρσέλ Ντεγλίν Σάμσον (Marcel Deglín Samson) είναι μοντέρνος Χιλιανός αρχιτέκτονας. Γεννήθηκε στο Σαντιάγο της Χιλής στις 9 Οκτωβρίου του 1908 και πέθανε στις 24 Ιουνίου του 1993. Η οικογένεια του, γαλλικής καταγωγής, εγκαταστάθηκε στην Χιλή στις αρχές του 20ου αιώνα, και δραστηριοποιήθηκε στη βιομηχανία χυτοσιδήρου. Ο ίδιος αποφοίτησε από το Πανεπιστήμιο της Χιλής (uchile) το 1930. Εργάστηκε στο Υπουργείο Δημοσίων Έργων της Χιλής και ως ακαδημαϊκός από το 1945 έως το 1960 στον τομέα κατασκευών του τμήματος αρχιτεκτονικής. Το 1961 διετέλεσε διευθυντικό στέλεχος στη Τεχνική Υπηρεσία στο ίδιο τμήμα του Πανεπιστημίου της Χιλής. Παντρεύτηκε την Luz Morandé και μαζί απέκτησαν ένα γιο και μια κόρη.
Τάσος Ζάππας

Ο Τάσος Ζάππας (1902-1988) γεννήθηκε στις 24 Οκτωβρίου 1902 στα Κάψαλα, πλάι στα Στύρα της Εύβοιας και μεγάλωσε μία ώρα μακρύτερα στο ακροθαλάσσι του Νιμποριού. Ανήκε, σύμφωνα με δική του διατύπωση, σε «αλιευτική οικογένεια». Το 1916, μετά το πρόωρο όσο και τραγικό θάνατο του ψαρά πατέρα του, παιδί ακόμα, άφησε το Νιμποριό και εγκαταστάθηκε στην Αθήνα. Μετά τις εγκύκλιες σπουδές, το 1919 διορίστηκε στους Σιδηροδρόμους Ελλ. Κράτους και σταδιοδρόμησε ως τις ανώτερες βαθμίδες. Αποχώρησε το 1965.